CELEX: 32003D0656
Language: sl
Date: 2003-09-12 00:00:00
Title: Odločba komisije z dne 12. septembra 2003 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sedmimi proizvodi za evropska tehnična soglasja brez smernice (notificirana pod dokumentarno številko K (2003) 3247)Besedilo velja za EGP.

Pomembno pravno obvestilo

|

32003D0656

Uradni list L 231 , 17/09/2003 str. 0015 - 0018

		Odločba Komisijez dne 12. septembra 2003o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sedmimi proizvodi za evropska tehnična soglasja brez smernice(notificirana pod dokumentarno številko K(2003) 3247)(Besedilo velja za EGP)(2003/656/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 13(4) Direktive,ob upoštevanju naslednjega:(1) Komisija mora med dvema postopkoma potrjevanja skladnosti proizvoda po členu 13(3) Direktive 89/106/EGS izbrati najmanj zahteven postopek, ki je skladen z varnostnimi zahtevami. To pomeni, da se je treba odločiti, ali je za določen proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrjevanje skladnosti, ali pa je zaradi izpolnjevanja meril iz člena 13(4) potrebna intervencija odobrenega certifikacijskega organa.(2) Člen 13(4) zahteva, da mora biti tako določen postopek naveden v mandatih in v tehničnih specifikacijah. Zato je zaželena opredelitev proizvodov ali družine proizvodov iz tehničnih specifikacij.(3) Postopka iz člena 13(3) sta podrobno opisana v Prilogi III k Direktivi 89/106/EGS. Zato je treba za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost.(4) Postopek iz člena 13(3)(a) ustreza sistemom, določenim v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III. Postopek iz člena 13(3)(b) ustreza sistemom, določenim v Prilogi III(2)(i) ter v prvi možnosti, s stalnim nadzorom, Priloge III(2)(ii).(5) Ukrepi, predvideni s to odločbo, so v skladu z mnenjem Stalnega odbora za gradbeništvo –SPREJELA NASLEDNJO ODLOČBO:Člen 1Skladnost proizvodov in družin proizvodov, navedenih v Prilogi I, se potrjuje po postopku, po katerem je za sistem kontrole proizvodnje, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.Člen 2Skladnost proizvodov in družin proizvodov, navedenih v Prilogi II, se potrjuje po postopku, po katerem je poleg proizvajalca, ki upravlja sistem kontrole proizvodnje, v ocenjevanje in nadzorovanje kontrole proizvodnje ali proizvoda vključen tudi odobren certifikacijski organ.Člen 3Postopek potrjevanja skladnosti, kot je določen v Prilogi III, se navede v evropskih tehničnih soglasjih.Člen 4Ta odločba je naslovljena na države članice.V Bruslju, 12. septembra 2003Za KomisijoErkki LiikanenČlan Komisije[1] UL L 40, 11.2.1989, str. 12.[2] UL L 220, 30.8.1993, str. 1.--------------------------------------------------PRILOGA I- Proizvod, ki je površinsko vodoodbojen -- hidrofobične snovi na osnovi organokovinskih spojin (EOTA sklic 06.05/02):za uporabo pri obdelavi poroznih gradbenih materialov, predvsem na fasadah.- Sklopi proizvodov za tesnjenje, profili in trakovi (EOTA sklic 06.05/01 in 06.05/04):za uporabo pri tesnjenju stikov na zgradbah, vključno z ovojem zgradbe, za zaščito pred vremenskimi vplivi.--------------------------------------------------PRILOGA II- Enotočkovno podprta navpična zasteklitev (EOTA sklic 04.04/25):za uporabo pri prezračevanih fasadah ali predelnih navpičnih zasteklitvah.- Točkovna vez (pritrdila) (EOTA sklic 06.02/03):za uporabo pri točkovnem pritrjevanju obešenih oblog.- Premazni sistem za odpravo elektrostatičnih naelektritev v objektih za shranjevanje, polnjenje in obdelovanje vodi škodljivih tekočin (EOTA sklic 06.05/13):za uporabo pri tesnjenju zbiralnih bazenov, prostorov in armiranih betonskih površin v primeru obdelovanja določenih vodi škodljivih tekočin.- Premazni sistem za objekte za shranjevanje, polnjenje in obdelovanje vodi škodljivih tekočin (EOTA sklic 06.05/14):za uporabo pri tesnjenju zbiralnih bazenov, prostorov in armiranih betonskih površin, namenjenih obdelavi določenih vodi škodljivih tekočin.- Spojine in profili za tesnjenje stikov (EOTA sklic 06.05/11 in 06.05/12):za uporabo pri tesnjenju zgradb ali delov zgradb, ki se uporabljajo za zajemanje, polnjenje in obdelovanje vodi škodljivih snovi.--------------------------------------------------PRILOGA IIIOpomba:za proizvode, ki imajo več kakor en namen uporabe, opredeljen v naslednjih družinah, se naloge odobrenega organa, ki izhajajo iz ustreznih sistemov potrjevanja skladnosti, seštevajo.Družina proizvodov: proizvodi za evropska tehnična soglasja brez smernice (1/2)Sistemi potrjevanja skladnostiZa spodaj navedeni(-e) proizvod(-e) in nameravano(-e) uporabo(-e) mora EOTA opredeliti naslednji(-e) sistem(-e) potrjevanja skladnosti v ustreznih evropskih tehničnih soglasjih:Sistem 1 : glej Prilogo III(2)(i) Direktive 89/106/EGS, brez kontrolnega preskušanja vzorcev.Sistem 2+ : glej Prilogo III.2.(ii) Direktive 89/106/EGS, prva možnost, vključno s certificiranjem kontrole proizvodnje, ki ga opravi odobren organ na podlagi začetne preveritve proizvodnega obrata in kontrole proizvodnje ter stalnega nadzora, ocene in presoje kontrole proizvodnje.Sistem 4 : glej Prilogo III(2)(ii) Direktive 89/106/EGS, tretja možnost.Proizvod(-i) | Nameravana(-e) uporaba(-e) | Raven(-vni) ali razred(-i) | Sistem(-i) potrjevanja skladnosti |Enotočkovno podprta navpična zasteklitev (EOTA sklic 04.04/25) | Za gradnjo stavb | — | 1 |Točkovna vez (pritrdila) (EOTA sklic 06.02/03) | Za gradnjo stavb | — | 2+ |Proizvod, ki je površinsko vodoodbojen, hidrofobične snovi na osnovi organokovinskih spojin (EOTA sklic 06.05/02) | Za gradnjo stavb | — | 4 |Premazni sistem za odpravo elektrostatičnih naelektritev v objektih za shranjevanje, polnjenje in obdelovanje vodi škodljivih tekočin (EOTA sklic 06.05/13) | Za gradnjo stavb | — | 2+ |Premazni sistem za objekte za shranjevanje, polnjenje in obdelovanje vodi škodljivih tekočin (EOTA sklic 06.05/14) | Za gradnjo stavb | — | 2+ |Sklopi proizvodov za tesnjenje, profili in trakovi (EOTA sklic 06.05/01 in 06.05/04) | Za gradnjo stavb | — | 4 |Spojine in profili za tesnjenje stikov (EOTA sklic 06.05/11 in 06.05/12) | Za gradnjo stavb | — | 2+ |Specifikacija za sistem mora omogočati izvajanje sistema tudi takrat, kadar obnašanja glede na neko lastnostni ni treba opredeliti, ker v vsaj eni državi članici ni pravne zahteve za takšno lastnost (glej člen 2(1) Direktive 89/106/EGS, in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če proizvajalec obnašanja proizvoda ne želi opredeliti.Družina proizvodov: proizvodi za evropska tehnična soglasja brez smernice (2/2)Sistemi potrjevanja skladnostiZa spodaj navedeni(-e) proizvod(-e) in nameravano(-e) uporabo(-e) mora EOTA opredeliti naslednji(-e) sistem(-e) potrjevanja skladnosti v ustreznih evropskih tehničnih soglasjih:Sistem 1 : glej Prilogo III(2)(i) Direktive 89/106/EGS, brez kontrolnega preskušanja vzorcev.Sistem 3 : glej Prilogo III(2)(ii) Direktive 89/106/EGS, druga možnost.Sistem 4 : glej Prilogo III(2)(ii) Direktive 89/106/EGS, tretja možnost.Proizvod(-i) | Nameravana(-e) uporaba(-e) | Raven(-vni) ali razred(-i) (požarne lastnosti) | Sistem(-i) potrjevanja skladnosti |Enotočkovno podprta navpična zasteklitev (EOTA sklic 04.04/25) Točkovna vez (pritrdila) (EOTA sklic 06.02/03) Proizvod, ki je površinsko vodoodbojen, hidrofobične snovi na osnovi organokovinskih spojin (EOTA sklic 06.05/02) Premazni sistem za odpravo elektrostatičnih naelektritev v objektih za shranjevanje, polnjenje in obdelovanje vodi škodljivih tekočin (EOTA sklic 06.05/13) Premazni sistem za objekte za shranjevanje, polnjenje in obdelovanje vodi škodljivih tekočin (EOTA sklic 06.05/14) Sklopi proizvodov za tesnjenje, profili in trakovi (EOTA sklic 06.05/01 in 06.05/04) Spojine in profili za tesnjenje stikov (EOTA sklic 06.05/11 in 06.05/12) | Za uporabo, za katero veljajo predpisi glede odziva na ogenj | A1, A2 , B, C A1, A2, B , C , D, E (A1 do E), F | 1 3 4 |--------------------------------------------------